open-index/open-wikipedia-markdown huggingface dataset:
Urin

**Urin** eller **tiss** er et avfallsstoff som utskilles fra kroppen i nyrene og samles opp i urinblæren, fra hvor væsken ledes ut av kroppen via urinrøret gjennom prosessen som kalles urinering. Urin består av vann og oppløste avfallsstoffer som inneholder urinstoff som kreatinin og andre nitrogenholdige avfallsprodukter fra stoffskiftet, samt natriumklorid og andre uorganiske forbindelser.

Urinen inneholder i utgangspunktet få bakterier, men etter en liten stund i luft vil det dannes bakterier som formerer seg raskt. Fargen på urinen varierer normalt  mellom ganske gjennomsiktig klar til gulaktig, men ved sykdom kan den skifte farge og /eller inneholde bunnfall. Urin brukes ofte innen medisin til å teste pasienter for sykdommer, eksempelvis diabetes.

### Historisk bruk

Også oldtidens greske legekyndige var opptatt av urinens farge, lukt og smak, og brukte observasjoner av dette som kriterier for behandling av sykdommer. Dette med røtter tilbake til sumerisk og babylonsk praksis. Middelalderens urin-hjul koblet fargen på urinen til sykdommer. Metoden var i bruk opptil midten av 1800-tallet.

## Se også
* Urinveiene

## Referanser


## Eksterne lenker
* 
* Kunnskap i de gule dråper - artikkel fra forskning.no 23.9.11
Eje Thelin

**Eje Thelin** (født 9. juni 1938, død 18. mai 1990) var en svensk jazzmusiker (trombone).
Allerede i 1953 ble han med i dixieland-bandet «Pygmé Jazz Band», hvorpå han i 1956 med Carl Fontana endret sin stil, og også arbeidet en tid med Putte Wickman.  Han hadde egen kvartett med ventilbasunisten Lalle Svensson.

Fra 1961 hadde han egen kvintett som deltok på Juan-les-Pins-festivalen 1962, og ga ut *So Far* (1962) med Gyllene Skivan som resultat.  
Besetningen her var Ulf Andersson, Joel Vandroogenbroek, Roman Dylag og Rune Carlsson. 
Kvintetten utga også *at the German Jazz Festival* (Dragon, 1964).

I perioden 1967-72 underviste Thelin ved musikkhøgskolen i Graz.  I Eje Thelin Group ga han ut *E.T. Group* (1974), *Live* (1976) og *Hypothesis* (1978).  Hans andre Gyllene Skivan mottok han i 1975.
Andre utgivelser med ham var *E.T. with [[Barney Wilen]]* (1966), *Bits and Pieces* (1980), *Polyglot* (1981) og *E.T. Project* (1986).  Utgivelsen *Raggruppamento* utkom posthumt.

## Referanser


## Eksterne lenker
* 
*
1. serierunde i Tippeligaen 2006

**1. serierunde i Tippeligaen 2006** startet søndag 9. april med fem kamper klokken 18:00 og én kamp 20:00. Runden avsluttet mandag 10. april klokken 19:00 med Fredrikstad mot Brann.

## Fakta

 

## Referanser
The Tracey Ullman Show

***The Tracey Ullman Show*** er et amerikansk TV-show med Tracey Ullman som gikk på Fox Broadcasting Company fra 1987 til 1990. Showet sendte alt fra musikk til humor. Det var mest kjent for å ha vært opprinnelsen til *[[Simpsons|The Simpsons]]*. Serien ble produsert av James L. Brooks.

Mange av skuespillerne/medvirkende har fulgt med *Simpsons*, slik som Dan Castellaneta, Julie Kavner, Nancy Cartwright, Yeardley Smith og James L. Brooks. Tracey Ullman ledet showet.

*Simpsons* debuterte på showet i 1987 som en del av programmet før den ble tildelt en egen halvtime i 1989.

## Se også
*Tracey Ullman-kortfilmene

## Referanser


## Eksterne lenker
*
Slaget ved Karthago (149 f.Kr.)

**Slaget ved Karthago**, **Beleiringen av Karthago**, var hovedsammenstøtet mellom Roma og Karthago under den tredje punerkrig. Det var en beleiring som startet i tiden rundt 149/147 f.Kr. og endte våren 146 f.Kr. med total utslettelse av det gamle handelsimperiet og byen Karthago.

Etter at den romerske armeen, under Manilius landet i Afrika i 149, overga Karthago seg og ga romerne alle våpnene og gislene de hadde forlangt. Men romerne ga seg ikke med det; de forlangte også at byen skulle jevnes med jorden og flyttes 16 km lenger inn i landet. Et ydmykende krav som karthagenerne nektet å gå med på. Dette kom merkelig nok som et sjokk på romerne, som trodde at Karthago ville føye seg.

Karthagenerne bemannet bymurene og utfordret romerne, en situasjon som varte i mer enn to år, mest på grunn av dårlig militærledelse hos beleirerne. Til slutt valgte romerne den unge, men populære Scipio Aemilianus til konsul. En spesiell lov ble vedtatt for å heve aldersbestemmelsene. Scipio gjenopprettet disiplinen, slo karthagenerne på slagmarken, og beleiret byen ved å bygge en innretning som sperret av havnen.

Våren 146 f.Kr. brøt romerne gjennom bymurene. Etter en form for hus-til-hus-krigføring fikk de kontroll over byen. De 50&nbsp;000 overlevende ble solgt som slaver. I enkelte senere beretninger hevdes det at romerne, etter å lagt byen i ruiner, saltet det omliggende området for å forsikre seg om at jorden for alltid skulle bli ubrukelig til landbruk. Dette kan trolig være elementer som er lagt til legendene i ettertiden, for i de originale kildene nevnes det ikke.
Wolfenstein 3D

***Wolfenstein 3D*** er et førstepersonsskytespill utviklet av id Software, utgitt våren 1992 til MS-DOS, og senere omprogrammert til en mengde systemer og spillkonsoller. *Wolfenstein 3D* regnes som spillet som populariserte og på mange måter definerte sjangeren førstepersons skytespill.

id Software publiserte den 21. juli 1995 kildekoden til spillet, som id etterhvert kom til å gjøre med flere av sine spill når de ble gamle. Ut fra kildekoden ble det laget flere versjoner til forskjellige systemer.

## Oppbygning
I *Wolfenstein 3D* er spilleren den amerikanske soldaten «BJ Blazkowicz», som er fanget i nazistslottet Wolfenstein under den andre verdenskrig. For å rømme må spilleren drepe vaktene han kommer over, plukke opp deres våpen og ammunisjon, lege sårene sine ved å plukke opp helsepakker og finne hemmelige ganger inneholdende alt dette. Alle disse momentene er sentrale i de fleste førstepersons skytespill også i dag.

Spillet ble utgitt som shareware, og i en kommersiell versjon. Sharewareversjonen inneholdt en episode bestående av ti brett, mens den fulle versjonen hadde seksti. Ved slutten av hver episode skal spilleren drepe en hovedskurk, til sist Adolf Hitler selv.

## Juridiske problemer
I Tyskland og Østerrike er nazisymboler ikke lovlig, og både PC-versjonen og Atari-versjonen av *Wolfenstein 3D* ble derfor sensurert der i 1994.

I frykt for at den samme skulle skje med Super Nintendo-versjonen, fjernet Nintendo alle nazistreferanser, skiftet blodet ut med svette (for å gjøre spillet mindre voldelig) og vakthundene med gigantiske rotter. Det sistnevnte ble gjort etter klager fra dyrevernaktivister, som mente det var umoralsk å måtte drepe hunder i et spill.

## Flere spill
Oppfølgeren *[[Spear of Destiny]]* ble utgitt den 18. september 1992, og er laget med samme grafikkmotor som *Wolfenstein 3D*.

*[[Return to Castle Wolfenstein]]* ble utgitt i 2001. Spillet begynner som i *Wolfenstein 3D* med at spilleren er fanger i slottet Wolfenstein under andre verdenskrig og skal rømme, men likheten i historien stanser der, og resten av spillet er også svært forskjellig.

*[[Wolfenstein]]* ble utgitt i 2009. Spillet er en direkte oppfølger til *Return to Castle Wolfenstein*, og den bruker samme grafikkmotor som Doom 3 (Id Tech 4) i tillegg til grafikkmotoren Havok.

*[[Wolfenstein: The new order]]* ble utgitt i 2014. I starten av spillet, finner historien sted to år etter hendelsen i *Wolfenstein (2009)*. Resten av spillet finner sted i en alternativ versjon av |960, hvor nazistene vant krigen (i 1948). Spillet bruker grafikkmotoren Id Tech 5.

*[[Wolfenstein: The old blood]]* ble utgitt i 2015. Spillet er en forløper til *Wolfenstein: The new order*, og bruker samme grafikkmotor som sistnevnte spill.

## Referanser


## Eksterne lenker
* 
* ID Software. Utvikleren av Wolfenstein 3D og en rekke andre spill
* The Wolfenstein 3D Shrine
* Last ned prøveversjon av Wolfenstein 3D fra 3D Realms
* Last ned prøveversjon av Wolfenstein 3D fra Fileplanet
* Wolfenstein 3D Dome
* WolfEdit, redigeringsprogram for Macintosh
* Kildekoden til ''Wolfenstein 3D'', og hvordan bruke den
Gösta Unefäldt

**Gösta Unefäldt** (født 1926 i Södra Unnaryd sydvest for Värnamo i Sverige) er en svensk forfatter.

Unefäldt søkte seg etter å ha arbeidet i noen år til det svenske luftforsvaret, med avsluttende utdanning ved Ljungbyhed flygflottilj. Senere utdannet han seg som lærer, og arbeidet i flere år innen dette yrket blant annet i Halmstad og Storfors. Fra 1959 var han lærer i Strömstad der han 10 år senere ble rektor. 

Unefäldts første kriminalnovelle ble publisert i 1956. Hans interesse for fiske førte til at han skrev flere fiskenoveller, og dette var også temaet for hans debutbok *Den Röda Flugan* fra 1965. Størst oppmerksomhet har han imidlertid fått for sin serie med kriminalromaner om *Polisen i Strömstad*. På 1980-tallet og 1990-tallet ble fem av disse bøkene filmatisert som TV-serier for Sveriges Television. Unefäldt skrev selv manus til tre av seriene, sammen med Arne Lifmark. Seriene oppnådde stor popularitet i hjemlandet.

## Bibliografi
* *Den röda flugan* (1965)
* *Lax i Laxá* (1967)
* *Fisketur och turfiske* (1974)
* *Polisen som vägrade svara* (1979) (Norsk: *Politiet svarer ikke* (1980)
* *Polisen som vägrade ge upp* (1984)
* *Polisen som vägrade ta semester* (1985)
* *Polisen och den beskedlige utpressaren* (1987)
* *Polisen och domarmordet* (1989)
* *Polisen och mordet i stadshuset* (1992)
* *Polisen och den döde på Holmen grå* (1995)
* *Polisen och Marias hemlighet* (1997)
* *Polisen och mannen som väntade på döden* (1999)
* *Polisen och den oförfalskade ondskan* (2001)
* *Polisen som fick förnyat förtroende* (2003)
* *Dödligt handikapp* (2005)

## Priser
*  – Svenska Deckarakademins Grand Master-diplom
*  – Svenska Deckarakademins pris för bästa svenska kriminalroman  
*  – Sherlock-prisen

## Referanser


## Eksterne lenker
* NRK: Flere TV-drap i Strömstad
Tanganyika

**Tanganyika** var et østafrikansk territorium som lå mellom Indiahavet og den største av de afrikanske store innsjøene: Victoriasjøen, Malawisjøen og Tanganyikasjøen. Tanganyika omfattet 958 300 km². Fra 9. desember 1961 og fram til 26. april 1964 var det også en uavhengig stat. I 1964 ble landet slått sammen med øya Zanzibar som ga opphav til staten Tanzania. 

Det var en gang en koloni under Tysk Østafrika (tysk *Deutsch-Ostafrika*) og besto av dagens Rwanda, Burundi, og Tanzania, unntatt Zanzibar. Kolonien ble grunnlagt 1884 av oppdageren Carl Peters, og erklært som protektorat av den tyske regjeringen året etter. Samtidig ble Det tyske Østafrikakompaniet organisert for å administrere kolonien. Under første verdenskrig erobret Storbritannia og Belgia det meste av Tysk Østafrika, med unntak av landsbyen Kionga, som ble tatt av portugiserne. 

Etter den første verdenskrig ble deler som er dagens Rwanda og Burundi et mandat under Folkeforbundet styrt av Belgia. Den største delen kom imidlertid inn under britisk militært styre og ble overført til Storbritannia under Versaillestraktaten i 1919. Dette ble bekreftet som et mandat under Folkeforbundet i 1922, senere et såkalt tilsynsområde under De forente nasjoner. Storbritannia endret navnet til *Tanganyika Territory*.

## Merknader
* Tanganyika er fortsatt navnet på fastlandsdelen av Tanzania, i det navnet er satt sammen av Tanganyika og Zanzibar. 
* Tanganyika distrikt er en del av provinsen Katanga, i Den demokratiske republikken Kongo.

## Eksterne lenker
* Kart over Tanganyika og Zanzibar i 1886
Borgen ungdomsskole (Asker)

:*For den norske TV-serien med samme navn se [[Borgen skole (TV-serie)]]*

**Borgen ungdomsskole** er en ungdomsskole på Borgen i Asker. Skolen har om lag 355 elever, som kommer fra Hagaløkka skole, Rønningen skole, Vardåsen skole og Drengsrud skole. I tillegg har skolen en egen velkomstklasse for elever som nylig har kommet til Norge.

Skolen har nær tilgang til kunstgressbaner og ligger ved siden av Vardåsen kirke. Den ligger i tilknytning til Vestmarka med tursti til toppen av Vardåsen, og utsikt over Indre Oslofjord, Nesodden og Oslo by.

Skolen ble totalt rehabilitert i 2003. Ved årsskiftet 2002/03 ble undervisningen flyttet det tidligere Varehandelens høgskoles lokaler på Drengsrud. Bygget stod klart til innflytting januar 2004. Skolen har kapasitet til 450 elever.

## Referanser


## Eksterne lenker
* Skolens hjemmeside
* http://www.asker.kommune.no/borgenskole
Counter-Strike: Source

***Counter-Strike: Source*** (offisielt forkortet ***CS:S***) er et førstepersonsskytespill, utviklet av Valve Corporation. Spillet er en relansering av *[[Counter-Strike]]* som bruker spillmotoren Source. Counter Strike: Source foregår rundt enkeltoppdrag på rundebasis, som kan vinnes enten ved å fullføre et mål ved for eksempel bombe et mål, redde gisler eller å eliminere det andre laget.

Spillet er tilgjengelig for PC og Mac og blir utgitt gjennom Steam samt på CD og DVD gjennom Electronic Arts.

## Historie
*Counter-Strike: Source* ble opprinnelig lansert som en beta til medlemmer av Valve Cyber Café Program 11. august 2004. 18. august 2004 ble betaversjonen sluppet til eiere av *[[Counter-Strike: Condition Zero]]* og de som hadde mottatt et *[[Half-Life 2]]* gavekort sammen med noen ATI Radeon skjermkort. ATI Radeon skjermkort.

## Referanser

## Eksterne lenker
*
Hundsebittet

**Hunnsebettet**, eller **Hundsbettet**, er ei lita grend i Eidsvoll kommune. Det lå tidligere en jernbanestasjon her langs Hovedbanen, men den ble nedlagt fordi ingen brukte den. Stoppestedet lå omtrent to kilometer sør for Eidsvoll stasjon. 

## Navnet Hunnsbettet
Navnet Hunnsbettet (også skrevet blant annet Hundsbitt, Hundsbit, Hundsbettet, Hunsbedt, Hunnsebettet og Hunsebettet) er veldig vanlig mange steder i Norge. Det brukes alltid om små jordområder som ligger innafor en gards naturlige tilhørighet men eies av en annen. 

Området her i Eidsvoll har et areal på 10&nbsp;035 m² og var eid av Båtshaug gard, men ligger på det som ellers er jord under garden Bårli. Opprinnelsen til navnet på alle stedene med samme navn og opphavet til eierskiftene som en gang må ha funnet sted må stamme fra perioden mellom 1300 og 1600. og ingen er ennå helt sikre på hva navnet egentlig betyr. Tradisjonen sier at når en ble bitt av en hund så skulle eieren av hunden gi bort så mye jord som offeret kunne kaste over. Denne forklaringa er lite troverdig på grunn av uttalen *hunnsebette* som finnes flere steder. Man skulle forvente uttalen *hunnebette* om navnet kom av ordet *hundebitt*. På Romerike uttales navnet *hunnsbette* med enstavelsestone. 

Noen språkforskere har påpekt at disse plassene ligger på særdeles gode fiskeplasser i vassdrag, slik som også beliggenheta her ved Andelva, og har antyda at navnet heller kan ha noe med dette å gjøre. Det første leddet kan dermed være det gamle ordet *hunn-*, i betydninga fange eller gripe, som også har gitt navn til flere gode fiskeelver med navnet *Hunn*. Det er også vist at gardene som hunnsbettene opprinnelig må ha hørt til lå øde etter svartedauen. Det er rimelig at andre garder som ikke hadde like god fisketilgang da tok i bruk den gamle fiskeplassen på den nedlagte garden og senere påberopte seg eierskapet til stedet ved at det angivelig skulle ha vært erstatning for et hundebitt i fjerne tider. 

Etterleddet kan være *-bit* som på gammalnorsk betyr gressområde eller beite. Det samme navnet finnes også mange andre steder på Romerike og i resten av landet.

## Referanser
Wolfenstein

**Wolfenstein** kan referere til:

## Personer
*Alfred Wolfenstein, en tysk poet.

## Videospill
**[[Castle Wolfenstein]]*, et videospill gitt ut i 1981 av Muse Software.
**Beyond Castle Wolfenstein*, et videospill gitt ut i 1984 av Muse Software.
**[[Wolfenstein 3D]]*, et videospill gitt ut i 1992.
**Spear of Destiny*, et videospill gitt ut i 1992.
**[[Return to Castle Wolfenstein]]*, et videospill gitt ut i 2001.
**[[Wolfenstein: Enemy Territory]]*, et gratis videospill gitt ut i 2003.
**Wolfenstein*, et videospill gitt ut i 2009.
**Wolfenstein: The New Order*, et videospill som kommer ut i 2013
*Et hemmelig level i Doom II.
Hemimetabole insekter

**Hemimetabole insekter** er de insekter som gjennomgår en *ufullstendig forvandling*. Ufullstendig forvandling vil si at et insekt gjennomgår gradvis forvandling gjennom flere nymfestadier fra klekking (egg) til fullt utviklet. Det er ikke noe puppestadium.

Slike insekter kommer ut av egget som en nymfe, og gjennomgår deretter en utvikling hvor de skifter hud flere ganger. Det er ofte flere stadier et slikt insekt gjennomgår som nymfe. For hvert hudskifte blir det mer og mer lik et fullt utviklet kjønnsmodent individ (*[[imago]]*). Vingeanleggene trer gradvis frem for hvert stadium. 

Holometabole insekter gjennomgår en *fullstendig forvandling* (metamorfose) med stadiene egg, larve, puppe og ferdig voksent individ. Puppestadiet kalles gjerne et hvilestadium, men det er bare utenpå. Forvandlingen som skjer inne i puppen er gjennomgripende og stor. 

Det er færre insekter som er *hemimetabole* enn *holometabole*. Noen hemimetabole insekter er øyenstikkere, lus, kakerlakker, termitter, døgnfluer og saksedyr.
Polarsirkelgloben

**Polarsirkelgloben** er en globe som markerer polarsirkelen og slutten på norsk fastland. Den er plassert 66,33 grader nord på en øya Vikingen i Rødøy kommune og var i mange år en stor turistattraksjon. 

Det har i mange år vært diskutert om globens plassering er riktig lengdegrad. Imidlertid har ny teknologi som GPS fastslått at polarsirkelen befinner seg noen hundre meter  nord, nærmere bestemt på Gjerøya i Rødøy.

Tidlig i januar 2006 ble det rapportert at globen var borte. Den ble tatt av stormen, men Rødøy kommune har nå satt opp ny polarsirkelbauta.
Fuglenes

**Fuglenes** er en bydel i Hammerfest kommune i Norge. Fuglenes er rik på kulturhistorie fra ulike tidsepoker. Mest kjent er Meridianstøtten.

## Meridianstøtten

Meridianstøtten er endepunktet til Struves meridianbue. Det var her Friedrich Georg Wilhelm von Struves oppmålinger ble avsluttet i 1852. Meridianstøtten står på UNESCOs verdensarvliste og er et fredet kulturminne.

## Fuglenesodden friluftsmuseum
Fuglenesodden friluftsmuseum driftes av Gjenreisningsmuseet og inneholder en boligbrakke, et naust og en utedo. Disse byggverkene ble hentet fra Melkøya da Snøhvitanlegget skulle bygges i 2002. Husene er originale fra gjenreisningstiden etter 2.verdenskrig. Også innredning og innhold i naust er slik det var i tiden etter gjenreisningen av Nord-Troms og Finnmark.

## Heksebrenning
I rettsbøkene fra Hammerfest kunne en lese; Fra høsten 1621 til august 1685, ble tre personer dømt til døden ved brenning. En kvinne og to menn. Gamle notater omtaler området som Galgenes.

## Angrepet på byen under Napoleonskrigen
Skansen rett ovenfor Fuglenesodden friluftsmuseum finner en rester av byens forsvarsverk i 1809. På denne tiden var Norge under styre av Danmark, som var i allianse med Frankrike. Hammerfest ble direkte innblandet da to engelske krigsskip bemannet med soldater og flere kanoner. I byen hadde om lag hundre menn, samlet sammen fra byen og områdene rundt ved Skansen og batteriet(nærmere bysentrum). Hammerfest var underlegen både ammunisjon og kanoner (bare to) og måtte til slutt gi tapt. I dag er området inngjerdet med en kanon som viser hvor forsvarsverket lå under angrepet.

## Bunkerdepotet
Nedenfor Meridianstøtta er det i dag industri/ laste-losseområde. Noe det har vært i lang tid. Fuglenes var svært viktig innen fiske, fangst og bunkring – ny proviant, nytt drivstoff. Ennå i dag står salttankene igjen etter familien Robertson. Salt som ble brukt til salting av klippfisk, selkjøtt og huder, som startet mottak allerede i 1825.

Per 2020 drives det fortsatt utstrakt fiske, fangst, bunkring og industrivirksomhet i området.

## Troms og Finnmarks eldste fyrlykt
Fuglenes fyr av 1859 er Troms og Finnmarks eldste fyrlykt.

## Referanser


## Eksterne lenker
* Hammerfest Turist AS
*https://www.struve.no/norsk/home/
* Hammerfest Historia - Meridianstøtta
Den tvilsomme tvilling

**Den tvilsomme tvilling**, (engelsk *The tragedy of Pudd'nhead Wilson*) er en roman av den amerikanske forfatteren Mark Twain hvis handling er lagt til slavetiden før den amerikanske borgerkrigen i byen Dawson ved Mississippi. Den er en av Twains mer komplekse fortellinger, og er bygget opp som en detektivroman.  

__TOC__

## Om Den tvilsomme tvilling

### Likheter med andre bøker

At Mark Twain skriver om to gutter som blir født i samme by rundt samme tid og bytter sine plasser i samfunnet, er ikke et nytt element i hans forfatterskap. Allerede tolv år før «Den tvilsomme tvilling» ble gitt ut, ga han ut romanen «Tiggerprinsen» i 1882 med det samme motivet. I *Den tvilsomme tvilling* blir de to guttene ufrivillig forbyttet av den kvinnelige slaven Roxana, slik at hennes sønn ble «slaveeier»-sønnen med en sikker fremtid, mens slaveeierens sønn ble til «slave»-sønnen og fikk en usikker fremtid der han blant annet risikerte å bli solgt. I *Tiggerprinsen* møtes fattiggutten og prinsen tilfeldig, de prøver frivillig hverandres klær og blir forbyttet med hverandre.

## Handling

Handlingen er lagt til byen Dawson under slavetiden. To gutter blir født på samme dag, og de ligner på hverandre. Den ene, Thomas Driscoll, er sønn av slaveeieren Percy Driscoll. Den andre, Valet de Chambre, er sønn av den kvinnelige slaven Roxana, som bare i begrenset grad er av svart avstamming og ellers ser ut som en hvit kvinne. Roxana er eid av Driscolls familie og har hovedansvaret for å fostre opp familiens sønn Thomas. En dag får Roxana høre at sønnen hennes skal selges for å dekke en gjeld. Hun bytter guttenes plass, slik at Thomas blir slavegutt og Chambre blir slaveeiergutt. Til tross for at salget ikke blir noe av, blir forbyttingen værende, men en dag blir sannheten avslørt av David Wilson, alias «Pudd'nhead» Wilson. Han hadde flyttet til byen samtidig som guttene ble født, og var jurist og eiendommegler.

## Tolkning

I likhet med romanen *[[Huckleberry Finn]],* som Mark Twain skrev ti år før *Den tvilsomme tvilling,* er denne romanen samfunnskritisk og belyser de gamle holdningene fra slavetiden som fremdeles fantes tredve år etter den amerikanske borgerkrigen.

*Den tvilsomme tvilling* er også en av de første romanene som forsvarte og viste hvordan den nye fingeravtrykkmetoden kunne brukes for å løse blant annet kriminalsaker.

## I Norge

I Norge ble romanen første gang gitt ut i 1971 på Den norske bokklubben i Per Wollebæks oversettelse. Siden er den ikke blitt utgitt på ny.

## Film

*Frank Reicher: *Pudd'nhead Wilson* (1916). Frank Reicher som Pudd'nhead Wilson.
*Alan Bridges: *Pudd'nhead Wilson* (1984). Ken Howard som Pudd'nhead Wilson.
Ametabole insekter

Se tekst

**Ametabole-** eller **apterygote insekter** er insekter som så å si ikke gjennomgår noen metamorfose foruten at de vokser. De er også primært vingeløse, det vil si at disse gruppene stammer fra forfedre som aldri har utviklet vinger og ikke sekundert mistet dem igjen (slik som lus og maur). De ikke-voksne stadiene kalles nymfe og skiller seg ikke fra det fullvoksne insektet, utenom ved størrelsen. Hos noen av dem kan nymfene mangle et ledd eller annet som ikke er helt utviklet fra begynnelsen, men som etter hvert utvikles. De skifter hud (*kitikula*) hele livet. De har ikke noe puppestadium fra de klekkes (egg) til de er ferdig utviklet (*imago*). De ametabole insektene utgjør en evolusjonær grad av primitive insekter som de høyere (hemi- og holometabole insektene) stammer fra.

Begrepet har litt forskjellig innhold avhengig av hva som regnes til insekter. I enkelte systematiske arbeider brukes begrepet insekter om hele Hexapoda, og de ametabole insektene består da av proturer, spretthaler og tohaler i tillegg til de vingeløse «ekte insektene». I den mer restriktive betydningen av insekter utgjør de ametabole insektene bare av orden børstehaler. Disse mangler i motsettning til alle høyere insekter vinger som voksne. De omtales derfor noen ganger som «vingeløse insekter» og utgjør en underklasse av insektene. Det er bare et lite fåtall arter med sølvkre og de noe mer avanserte Archaeognatha, sistnevnte er søstergruppen til de vingede insektene.

Inndelingen av de ametabole insektene (gjengitt i hierarkisk skrivemåte) er den følgende:

* **[[gjemtkjevinger]]** (Entognatha) 
** Proturer (Protura) 
** Spretthaler (Collembola) 
** Tohaler (Diplura) 
* **[[Insekter]]** (Ectognatha) 
** Archaeognatha
*** **[[Dicondylia]]** 
**** Zygentoma  

## Referanser
Augvald

**Augvald** var en sagnkonge fra folkevandringstiden som har gitt navn til Avaldsnes på Karmøy. Navnet Augvald har vært tolket som «han holder i age» eller «kystvokter» (av *ogd*, norrønt for «kyststrekning»; den norrøne formen av navnet hans var *Ogvaldr*). I Odd Munks saga om Olav Tryggvason fortelles at Odin selv dro på julebesøk til Avaldsnes og fortalte kong Olav historien om kong Augvald.

Ifølge Odd Munks saga hadde Augvald en ku som gav melk, brukt som medisin ved sykdom. Olav Tryggvason skal ha fått de to gravhaugene på Avaldsnes gravd ut, og i den ene skal han ha funnet menneskeknokler, i den andre kuknokler. Arkeologiske funn ble av lokalbefolkningen på 1800-tallet tolket slik at store knokler kunne være Augvalds ku, og en halsring av gull kanskje hennes klave. Kong Augvalds ku var med ham på reiser og ble sagt å ha vært med også da han kjempet mot kong Ferking på Ferkingstad. Beretninger fra 1800-tallet forteller om en tradisjon med regulære kukamper på Sørvestlandet. Når kuene ble sluppet på beite om våren, kalte folk i Sirdal det «buskeid» (= knuffing mellom kuer), jfr «hesteskeid» (= hestekappløp).

I slaget på Stavasletta fikk både Augvald og kua banesår, og begge ble lagt i haug. De to døtrene hans som skal ha deltatt i kampen som skjoldmøyer, hoppet i Stolsåna og druknet. Over gravene deres ble det reist bautastein som i dag kalles «Skjoldmøyane».

Augvald skal ha regnet ætten sin tilbake til Fornjot, og P.A. Munch har satt opp en slektstavle ut fra dette.

## Referanser
Bor (gud)

**Bor** (også skrevet **Borr** eller **Burr**) er i norrøn mytologi far til gudene Odin, Vilje og Ve. Deres mor er Bestla, en datter av Boltorn. Han var sønnen til Bure, som ble til da kua Audhumbla slikket på en sten.

Bor nevnes i *[[Gylfaginning]]* i Snorre Sturlasons *[[Den yngre Edda]]*.

Bor nevnes ikke igjen i *Den yngre Edda*. I skaldediktning og *[[Den eldre Edda]]* blir Odin av og til referert til som *Bors sønn* som en fast kjenning, men det blir ikke gitt noen videre informasjon om Bor. Han blir også nevnt som far til Odin i *[[Voluspå]]* vers 4 under navnet Bur:

:*Før Burs sønner*
:*støtte landene opp,*
:*de som mektige*
:*Midgård skapte;*
:*sol skinte sørfra*
:*på salens steiner,*
:*da grodde grunnen*
:*med grønne vekster*

Bors rolle i mytologien er uklar, og fungerte antagelig som et nødvendig mellomledd i slektslisten til Odin, og det finnes ingen indikasjon på at han ble tilbedt i norrøn religion.

## Referanser
Ilmarë

**Ilmarë** er en figur fra J.R.R. Tolkiens litterære verden Midgard. Navnet hennes stammer muligens fra det alviske ordet for *Stjernelys*.

Hun var leder for blant maiaene og var ternen (tjenestepiken) til Varda, dronningen av valaene. Hun er bare nevnt litt i Valaquenta (en del av *[[Silmarillion]]*), hvor hun er omtalt som en av lederne for maiaene. I *The Book of Lost Tales* er det underforstått at hun var ment å være datter av Manwë og Varda, men at Tolkien  har forandret dette i Silmarillion og de fleste leserne har akseptert at hun er skapt av Ilúvatar akkurat som valaene.
Kalahariørkenen

**Kalahariørkenen** er et stort ørkenområde i de sørlige deler av Afrika. Den dekker et område på ca. 900 000 km², og omfatter store deler (ca. 70&nbsp;%) av Botswana og deler av Zimbabwe, Namibia og Sør-Afrika. Ørkenen ligger relativt høyt, nærmere bestemt 800&ndash;1100 moh.

## Se også
* Sanfolket
* Khomanifolkets kulturlandskap, verdensarvområde
* Tsodilo bergkunstfelt, verdensarvområde

## Eksterne lenker
*
Tulipanslekta

* *[[Tulipa batalinii]]*
* *[[Tulipa pulchella]]*
* *[[Tulipa turkestanica]]*
* villtulipan

**Tulipaner** (*Tulipa*) er en slekt i liljefamilien. De er blomster som danner store løker og fins i mange farger. 

De hører opprinnelig hjemme i Tyrkia, Sør-Europa og deler av Afrika og Asia. De ble populære i Europa på 1500-tallet. Tulipaner forbindes i dag særlig med Nederland. 

De kom til Europa med nederlandske kjøpmenn fra Det osmanske rike (dagens Tyrkia). Det tidligste kjente tulipandyrkingen er fra 1559, i hagen til Johann Heinrich Herwart i Augsburg; popularisert i Holland i 1587 by Clusius. Tulipan-mania kom til Holland rundt 1630-årene. 

Tulipantreet (1705), er en nordamerikansk magnolia, såkalt fordi dets blomster ser ut som tulipaner.

## Etymologi
Fra 1570, via nederlandsk eller tysk, *tulpe*, fra fransk,* tulipe*, fra tyrkisk, *tülbent* («turban», «tyll», «sammenbundet»). Den fulle formen av det tyrkiske ordet er representert i italiensk, *tulipano*, spansk, *tulipan*, men endingen -an forsvant i germanske språk, hvor det ble misforstått som en endelse.

## Eksterne lenker
*
Salmanassar I

**Salmanassar I** (*Sulmanu-asharedu*, «[guden] Sulmanu er fremragende»)  var en konge av Assyria i tiden 1263 f.Kr. –1233 f.Kr. Han var sønn av Adad-nirari I og etterfulgte sin far som konge antagelig i 1265 f.Kr.

I henhold til hans årbøker, som ble oppdaget i byen Assur, erobret han i sitt første år åtte fylker i nordvest og ødela festningen Arinnu ved Tigris (sør for dagens by Mosul). Støvet fra den ødelagte festningen brakte han med seg tilbake til Assur og tømte den triumferende ut foran tempelet. I hans andre år beseiret han Sjattuara, hurrittisk konge av Hanilgalbat, og dennes hettittiske og ahlamuiske allierte. Han la resten av dette kongedømmet inn under Assyria som en av landets provinser. Salmanassar I hevdet også å ha blindet 14 400 krigsfanger i et øye hver. Han var den første kjente assyriske konge som er kjent for å ha deportert sine beseirede fiender til ulike landområder framfor å drepe dem alle.

Han erobret alt landet fra Taidu (Taite) til Irridu, fra fjellet Kashiar til Eluhat, og fra festningnene Sudu og Harranu til Karkemisj ved Eufrat. Han bygde palasser ved Assur og Nineve, restaurerte «verdenstempelet» ved Assur og grunnla byen Nimrud.

Han ble etterfulgt av sin sønn Tukulti-Ninurta I.

## Referanser


## Litteratur
*
* Eponymer for Salmaneser I - sammendrag (engelsk)
Tarsis

**Tarsis** eller *Tarsisj* (hebraisk: תַּרְשִׁישׁ) er et sted nevnt i den hebraiske Bibelen (Det gamle testamente) med uklar betydning. En av de hyppigst tilbakevendende er at Tarsis er et sted, antagelig en by eller et land, som ligger langt fra og til havs fra Israel. Dets hovedmening antyder således å et område vest i Middelhavet som folk i Midtøsten hadde kontakt med og omtaler som et viktig sted for sjøfart og handel. Felles synes det være at Tarsis er en geomyte for et sted som ligger langt borte.

Ulike bibelutgaver som *[[Septuaginta]]*, *[[Vulgata|Biblia Vulgata]]*, og *[[Targum]]* av Jonatan gjengir dette stedet som Kartago, men andre bibelkommentarer oppfatter stedet som oldtidens Spania.

En del av de bibelsk omtalene er blant annet:

* Kong Salomo oppretter handel med Tarsis og mottar elfenbein, aper og påfugler derfra. Disse varene har alle opprinnelse i India. Påfuglen er eksempelvis Indias nasjonalfugl.
* Jona seilte ut fra Jaffa for å seile til Tarsis, «bort fra Herren». Hans opprør mot Jahve førte til at sjøfolkene kastet ham over bord, hvor han ble svelget av en fisk og kastet opp på tørt land på Guds ordre. Han dro deretter til den assyriske byen Ninive.
* Den jødiske historikeren Josefus leste i henhold til *Ioudaike archaiologia (Jødisk forhistorie)*  som byen Tarsus i sørlige Lilleasia, antagelig på grunn av navnlikheten. Assyriske nedtegnelser refererte til Tarsus som *Tarzi*.
* Den franske bibelforskeren Samuel Bochart (1600-tallet) var den første som identifiserte Tarsis med byen Tartessos i sørlige Spania, senere støttet av andre forfattere, blant annet Joseph Hertz (1936). Tartessos var en fønikisk koloni som var særlig rike på metaller som var sjeldne i Midtøsten, særlig var tinn av betydning. I orakelet mot byen Tyr nevnte profeten Esekiel  at sølv, jern, bly og tinn kom til Tyr fra Tarsis (*Trsys*). Varene ble lagret i Tyr og solgt videre, antagelig til Mesopotamia. Redaktørene av *New Oxford Annotated Bible* mente at Tarsis er enten Tartessos eller Sardinia.

## Referanser


## Se også
* Tartessos med diskusjon om Tarsis
Godigisel

**Godigisel** (født 359, død 406) var asding&ndash;vandalenes konge til han døde. Han ble drept i et slag sent i 406, kort tid før hans folk ble tvunget til å krysse Rhinen inn i territoriet til Romerriket.

Godigisel ble etterfulgt av sin eldste overlevende sønn, Gunderik, som ledet vandalene inn i Gallia og senere til Hispania. Men Godigisel var mest kjent som faren til Geiserik som etterfulgte Gunderik som konge i 428 og hersket i 49 år og etablerte et mektig kongedømme i Nord-Afrika.

## Referanser
Torstrand

**Torstrand** er en bydel i Larvik by (Larvik kommune). Det bor rundt 2000 mennesker i bydelen (2005). Disse blir ofte kalt for «sandlopper». Bydelen er trolig oppkalt etter en Tor som drev gården Fjellsnes på 1640-tallet.

Torstrand er bygget nesten utelukkende på sandbunn, og er et av de eldste bebygde områdene i Larvik kommune, med bebyggelse som stammer helt fra 1600-tallet. Det er også blitt funnet rester etter mennesker fra jernalderen.Tradisjonelt sett har Torstrand vært arbeidernes bydel, og industri, blant annet glassverk, fantes langs sjøsiden. I dag er dette forandret, og man har sett en økende popularitet som bo-område, takket være en sentral beliggenhet og et vidt spekter av skoler og utdanningsmuligheter som finnes i denne bydelen.
Likevel er Larvik havn, en av Norges største havner, å finne på Torstrand. Man har også sett et skifte i boligenhets-strukturen; der det tidligere kun var eneboliger, har det de siste 15 årene dukket opp boligblokker.

Gustav Wikstens båtbyggeri lå på Torstrand. Det er nå overtatt av Ivar Hesselberg.

## Kjente personer fra Torstrand
*Kristian Albert Christiansen (1888-1966), stortingsrepresentant (Arbeiderpartiet)
*Sverre Hansen (1913–1974), fotballspilleren  
*Arnold Jacoby (1913–2002), forfatter
* Richard Herrmann (1919–2010, journalist, kåsør og forfatter
*Else Marie Christiansen (1921), skøyteløper, nr. 2 i VM 1947
*Bernt Kristian Børresen (1951) forfatter og dramatiker 
* Louis Jacoby (1952), trubadur

## Natur-og rekreasjonsområder
Torstrand er mest kjent for sine lange badestrender, som er nærmest unike i norsk sammenheng grunnet sin nærhet til tett bebyggelse. Karistranda og Smiestranda er grunnet sin status som bystrender, noen av de best besøkte i Larvik om sommeren. Et særtegn er det høye innholdet med brakkvann, som kommer av at elva Lågens (Numedalslågen) utløp befinner seg like i nærheten. Torstrand er også preget av en rekke parker og naturområder, deriblant Furumoa og Mesterfjellet.

## Skoler
*Mesterfjellet skole og Thor Heyerdahl videregående skole er beliggende på Torstrand.

## Karistranda

Karistranda er en småbåthavn beliggende øst for Hospitalfjellet. Den var en vanlig sandstrand til båthavna ble bygget i begynnelsen av 1900-tallet og ble modernisert i 1998. Den er oppkalt etter Kari Rolfsdatter fra Bø i Telemark. Hun flyttet i 1870 til Yttersø, men som enke ervervet hun et hus på nåværende Karistranda.

## Torstrand-dagen
Torstrand-dagen blir arrangert av Torstrand Vel i Furumoa, første lørdagen etter skolestart. Tanken er et uformelt, enkelt arrangement der Torstrand-folk kan møtes.

## Se også
*Vestre Halsen

## Referanser
Palais Schaumburg

**Palais Schaumburg** er et slott i Bonn. Fra 1949 til 1976 var det residens for Tysklands kansler. Etter Tysklands gjenforening er det fra 1994 kanslerens tjenestebolig i Bonn.

Den senklassisistiske bygningen ble oppført mellom 1858 og 1860 og tilhørte først industrimannen Wilhelm Loeschigk. I 1890 ble den kjøpt av prins Adolf zu Schaumburg-Lippe, og i de følgende årene utvidet. Fra 1939 ble slottet benyttet av den tyske hæren.

Konrad Adenauer tok bygningen i bruk i november 1949, og mottok der to måneder senere sin første statsgjest, Robert Schuman. I 1950 ble slottet ombygget av Hans Schwippert for å bli mer hensiktsmessig som kontor.

Ettersom slottet var for lite for kanslerens administrasjon ble det avløst av et nybygg i 1976, men ble fortsatt benyttet til representasjonsformål. Etter 1999 har Palais Schaumburg vært kanslerens andreresidens.

## Referanser


## Eksterne lenker
* 
* Film om Palast Schaumburg
Gunderik

**Gunderik** (født 379, død 428) var vandalenes og alanernes (407&ndash;428) konge og førte vandalene i invasjonen av det vestlige Romerriket i det 5. århundre.

Han var sønn av kong Godigisel, vandalenes konge da hans folk krysset Rhinen og grensen til imperiet på den siste dagen i 406. I løpet av det neste året hadde vandalene blitt tungt involvert i en krig med frankerne som allerede hadde slått seg ned i Gallia som allierte av romerne, og som forsøkte å holde vandalene ute. Godigisel ble drept i kampene og Gunderik etterfulgte ham.

Gunderik og hans folk krysset til slutt Pyreneene og dro inn i Hispania hvor Gunderik etablerte seg i den delen av Spania som nå er kjent som Andalucía. Den var da kjent som *Vandalusia* siden det ble styrt av vandalene.

Rundt 426 falt Attakes, kongen av alanerne, i et slag mot vestgoterne, og de fleste overlevende alanerne appellerte til Gunderik. Gunderik aksepterte deres krone og ble dermed konge av vandalene og alanerne.

Sent i hans styre begynte vandalene stadig oftere å brake sammen med vestgoterne, og vandalene kom ofte dårligst ut siden vestgoterne var tallmessig overlegne. Etter at Gunderik døde tidlig i 428, valgte vandalene hans halvbror Geiserik som hans etterfølger, og Geiserik etterlot Hispania til vestgoterne for å invadere det romerske Afrika.

## Referanser
CONMEBOL

**Confederación Sudamericana de Fútbol** (**CONMEBOL**) er den internasjonale fotballkonføderasjonen for Sør-Amerika. CONMEBOL ble grunnlagt i 1916 og er den eldste av verdens regionale fotballkonføderasjoner. Hovedkvarteret ligger i Paraguays hovedstad Asunción.

Det spilles fem turneringer i Sør-Amerika: Copa América, Copa Libertadores Copa Sudamericana, Campeonato Sudamericana og Femenino. Copa América og Copa Libertadores er de største og mest prioriterte turneringene. NB! Copa America er for landslag, mens Copa Libertadores er for klubblag.

## Lag i CONMEBOL

## Unntak
 og  er medlem av CONCACAF (Det nordamerikanske og mellomamerikanske forbundet).
 er tilknyttet det franske fotballforbundet.

## Kjente spillere
Det har kommet mange gode fotballspillere fra Sør-Amerika, og noen av dem har vært blant verdens beste, deriblant Pelé, som regnes som den beste spiller gjennom fotballens historie.

* Argentina
** Osvaldo Ardiles
** Gabriel Batistuta
** Mario Kempes
** Leopoldo Luque
** Lionel Messi
** Diego Maradona 
** Daniel Passarella
* Brasil
** Bebeto
** Cafu
** Roberto Carlos
** Garrincha
** Jairzinho
** Pelé
** Rivaldo
** Rivelino
** Romario
** Ronaldinho
** Ronaldo
* Colombia
** Carlos Valderrama

## Referanser

## Eksterne lenker
*
Furumoa

**Furumoa** er et rekreasjonsområde i den østlige delen av bydelen Torstrand i Larvik kommune mellom Tjøllingveien, Skiringssalsgate og Undersbo kirkegård. Furumoa er kjent som bydelens «grønne lunge» og brukes årlig som et samlingssted for bydelens befolkning under Torstrand-dagen. Den utgjør en gjenværende rest av en stor furuskog som i midten av 1800-årene strakte seg helt inn til nåværende Torstrand torg.  

## Referanser
Erech

I J.R.R. Tolkiens fiktive verden Midgard er **Erech** navnet på en ås, eller heller en åstopp, i landet Gondor. Den ligger langt mot nord i provinsen Lamedon.

I det andre tidevervet brakte Isildur med seg en tre meter høy stein som et symbol på sitt opphav og på Gondor. Han satte denne steinen på en år i Erech, og han fikk ås-stammenes menn til å sverge troskap ved denne steinen. Denne troskapseden ble brutt da de ikke stilte opp for Isildur da han trengte dem, og de ble derfor dømt til å hjemsøke stedet som gjenferd.

Åsen later til å ha vært forlatt på slutten av det tredje tidevervet, da Isildurs arving, Aragorn, kom til Erech for å kreve den støtten som de hadde sverget på å gi i eden sin til Isildur, men ikke hadde gitt. Denne gangen holdt de eden, og de ble en hær av ånder som hjalp Aragorn med å bekjempe Umbars korsarer og Pelargir.

Etter slaget ved Pelargir friga Aragorn de døde krigerne fra disse stammene fra eden deres, og lot dem dermed hvile i fred og forlate denne verdenen.
Dübener Heide

**Dübener Heide** er et landskap i delstaten Sachsen-Anhalt i det østlige Tyskland, mellom Elben og sideelva Muldes nedre løp. Geomorfologisk er Dübener Heide en endemorene, og jorda er sandholdig. Det meste av området er skogkledd.

Den østlige delen med kurstedet Bad Düben danner naturparken Dübener Heide. I den vestlige delen, omkring Gräfenhainichen og Bitterfeld, ble det fram til 1980-åra brutt brunkull i dagbrudd. I nærheten av Gräfenhainichen er det oppretta et teknisk museum («Ferropolis») som viser maskineri for kullutvinning og jernbanemateriell.

## Eksterne lenker
* 
* www.duebener-heide.de
* www.duebener-heide-online.de 
* www.ferropolis.de
Karlsbroen

**Karlsbroen** (tsjekkisk *Karlův most*) er en bro over elven Vltava i Praha. Den ble bygget i Karl IVs regjeringstid. Bygget ble påbegynt i 1357 som erstatning for den eldre *Judithbroen* som ble ødelagt under flommen i 1342.

Broen er bygget av böhmisk sandstein, og det sies at Karl IV ga ordre til bøndene rundt Praha om å levere ferske egg som så ble blandet i mørtelen for å gjøre konstruksjonen sterkere.

Mot slutten av tredveårskrigen i 1648 foregikk det harde kamper mellom den svenske arméen og gamlebyens befolkning, da svenskene hadde slått seg til på den vestre bredden og forsøkte forgjeves å ta gamlebyen. Under kampene ble brotårnet på Gamlebysiden som vender ut mot elven ødelagt og restene av den gotiske dekorasjonen måtte fjernes etterpå.

På slutten av 1600-tallet og begynnelsen av 1700-tallet fikk broen dagens utseende da det ble satt ut barokkstatuer på pilarene. Under den store flommen i 1774 ble fire pilarer ødelagt og selv om brospennene ikke falt ned, ble trafikken over broen begrenset i en periode.

Også senere flommer tok hardt på broen, særlig 5. september 1890 hvor drivved og materialer og lignende tettet løpene mellom brospennene og demmet opp vannet. Det sterke presset førte til at to pilarer brøt sammen og andre fikk store skader. Ved en pilar falt to statuer, av Ignatius av Loyola og Frans Xavier falt i elven. Etter dette ble broen stengt i to år for reparasjon.

Broen kom seg ganske uskadd gjennom den store flommen i 2002. Etter denne ble det imidlertid nødvendig å rehabilitere to av bropilarene og dette arbeidet avslørte at det var nødvendig med en større rehabilitering av hele broen. Dette ble bestemt i 2005 og påbegynt i 2007 med antatt avslutning i 2010. Broen er imidlertid åpen for trafikk under arbeidene.

## Bilder

CharlesBridge2.jpg|Karlsbroen går over elva Vltava i Praha, Tsjekkias hovedstad
Prague Praha 2014 Holmstad flott karlsbrua Charles Bridge folksomt 2.jpg|På Karlsbrua er det folksomt året rundt
Prague Praha 2014 Holmstad flott Karlsbrua Charles Bridge 7.jpg|Karlsbrua med Petrinåsen i bakgrunnen
Prague Praha 2014 Holmstad flott Karlsbrua Charles Bridge St. Luitgard, 1710.JPG|St. Luitgard-statuen fra 1710 er regnet som en av de fineste på brua
Prague Praha 2014 Holmstad flott Karlsbrua Charles Bridge St. Johannes Nepomuk, 1683.JPG|St. Johannes Nepomuk
Prague Praha 2014 Holmstad flott Karlsbrua Charles Bridge St. Johannes Nepomuk, 1683 2 berøring ønske wich.jpg|Berører man bildet av St. Johannes Nepomuk er man sikret å returnere til Praha
Prague Praha 2014 Holmstad karluv Most Karlsbrua Charles Bridge brotårnet gamlebyen gothig bridge tower 1.jpg|Det mektige gotiske brotårnet mot gamlebyen
Prague Praha 2014 Holmstad flott Karlsbrua Charles Bridge towers Mala Strana Lillesiden.JPG|De to brotårnene mot Mala Strana
Charles Bridge St Philip.jpg|Broens eneste statue i marmor forestiller helgenen Filippo Benizi
FFridrich, Karluv most, Praha, povoden 1872.jpg|Opphopning av avfall ved en flom i 1872


## Referanser


## Eksterne lenker
* 
* Panoramabilde
* BIlder av reparasjonsarbeider på broen 
* Broens offisielle museum
* Webcam mot broen
* Bildesamling
*
Charta 77

**Charta 77** var manifest fra 1977 undertegnet av 241 tsjekkoslovakiske borgere som anklaget kommunistregimet i Tsjekkoslovakia for manglende ytringsfrihet og rettssikkerhet.

Forfatteren Václav Havel var, sammen med Jiří Hájek, Zdeněk Mlynář, Jan Patočka og Pavel Kohout, blant grunnleggerne av og arkitektene bak Charta 77. Forsvaret av manifestet utviklet seg etterhvert til en politisk bevegelse. 
## Se også
* Tsjekkoslovakias historie
* Prahavåren
* Fløyelsrevolusjonen
## Referanser

## Eksterne lenker
*
Ashlee Simpson

**Ashley Nicolle Ross** (født **Ashlee Nicole Simpson**; 1984) er en amerikansk sanger og skuespiller. 

## Biografi
Ashlee er søster av Jessica Simpson. Hun vokste opp i Dallas sammen med sine foreldre Joe og Tina Simpson og søsteren.

Ashlee begynte å danse som fireåring. Som elleveåring var hun den yngste som noen gang har begynt på School of American Ballet i New York. Som 16-åring fikk hun rollen som Cecillia Scott i den amerikanske TV-serien *[[7th Heaven]]*. Etter to sesonger sluttet Ashlee i *7th Heaven* for å satse på en musikkarriere. Hun fikk platekontrakt med Geffen Records i 2003 etter en del nei fra andre plateselskaper. Året etter ga hun ut albumet *[[Autobiography]]*. Det gikk rett inn på førsteplass på albumlista i USA etter en uke, og da hadde den solgt over 360 000 eksemplarer. MTV lagde en serie der de fulgte Ashlee igjennom innspillingen av debutalbumet. Hennes første singel «Pieces of Me» ble en hit verden over.

I 2005 kom album nummer 2 ut, *I Am Me*, og i 2008 ble hennes tredje studioalbum, *Bittersweet World*, utgitt.

Ashlee giftet seg 17. mai 2008 med Pete Wentz, bassist og backupvolkalist i bandet Fall Out Boy. I november 2008 fikk Ashlee og Pete sitt første barn, en gutt med navn Bronx Mowgli Wentz. Høsten 2009 var Ashlee med i serien *[[Melrose Place]]*, og spilte rollen som Violet Foster, en 18 år gammel småbyjente som vil prøve lykken i L.A. Etter tolv episoder ble hun sparket ut av serien. Hun spilte i musikalen *[[Chicago (musikal)|Chicago]]* som Roxie Hart i Broadway, noe hun også gjorde i London i 2006.

## Diskografi
### Singler
* «Pieces of Me» (2004)
* «L.O.V.E» (2005)
* «Invisible» (2006)
* «Outta My Head (Ay Ya Ya)» (2007)
* «Little Miss Obsessive» (2008)
### Album
* *Autobiography* (2004)
* *I Am Me* (2005)
* *Bittersweet World* (2008)

## Filmografi
### Filmer

### TV

## Referanser


## Eksterne lenker
* 
* 
* 
*
John Kendrew

**John Cowdery Kendrew** (født 24. mars 1917, død 23. august 1997) var en britisk biokjemiker og  krystallograf.

Han ble født i  Oxford og ble utdannet ved Dragon School i Oxford,  Clifton College i Bristol og Trinity College i Cambridge.

Kendrew delte Nobelprisen i kjemi i 1962 med Max Perutz for å ha påvist den første atomstruktur i et protein ved hjelp av røntgen krystallografi. Deres arbeid ble utført ved det som nå er MRC Laboratory of Molecular Biology i Cambridge. Kendrew bestemte strukturen til proteinet myoglobin, som transporterer oksygen i muskel-celler.

## Bibliografi
* 

## Referanser


## Eksterne lenker

* Nekrolog om John Kendrew av Max Perutz